Case ID: 1233118
Sentence 139: Məhkəmə-tibbi ekspertizasının xx.xx.2020-ci il tarixli 18 nömrəli rəyindən görünür ki, X1 bədənində müəyyən edilmiş xəsarətlərkəllə tağı və kəllə əsası sümüklərinin xətti formalı sınığı, baş beyinə və beyinciyə qansızma, başın yumuşaq toxumalarına sağ təpə gicgah nahiyələrinə uyğun hissələrdə qansızma, sağ təpə gicgah nahiyəsinin əzilmiş yarası, alt çənə sümüyünün sınığı, hər iki dodağın selikli qişasının qansızması, İİ-İİİ boyun fəqərələrinin sınığı, sınıq ətrafı yumuşaq toxumalara qansızma.Qeyd olunan xəsarətlər həyatidir, - bərk KÜT əşyanın /əşyaların/ təsiri nəticəsində əmələ gəlmişdir, əmələ gəlmə müddətləri qərarın təsviri hissəsində göstərilən tarixə, yəni xx xxxxxx 2020-ci il tarixə uyğun gəlir və birgə həyat üçün təhlükəli olan sağlamlığa AĞİR zərər vurmaya aid edilir.X1 ölümünə səbəb açıq küt kəllə beyin travması nəticəsində əmələ gələn kəllə tağı sümüklərinin sınığı, baş beyinə və beyinciyə qansızma olmuşdur.Ətraf mühit şəraitini və meyit əlamətlərini nəzərə alaraq belə hesab edirəm ki, ölümün müddəti meyit müayinə olunan vaxta nəzərən 1-3 saatdır (meyitin müayinəsi xx.xx.2020-ci il tarixdə saaat 21-00-daaparılmışdır).X1 bədəni üzərində müəyyən edilmiş xəsarətlərin yol-nəqliyyat hadisəsi nəticəsində əmələ gəlmələri istisna edilmir.X1 meyitindən götürülmüş qanın məhkəmə-kimyəvi tədqiqatı zamanı 1,5%o qatılığında etil spirti aşkar edilmişdir, etil spirtinin bu miqdarı qəbul edilmiş müvafiq cədvələ əsasən orta dərəcəli sərxoşluq vəziyyətinə uyğun gəlir.